Andreea Păstârnac a primit avizul pozitiv al Comisiei pentru politică externă şi al Comisiei pentru comunităţile de români din afara graniţelor ţării. Audierea diplomatului propus la ministerul pentru Românii de Pretutindeni s-a derulat pe repede înainte din cauza crizei de timp. Acest lucru a provocat nemulţumirea unora dintre membrii comisiilor.

Discuţii din Comisia de Politică Externă:

„Am dori totuşi să răspundeţi şi la întrebări, doamna ministru, nu am primit răspuns.

Domnul preşedinte, vă rog să supuneţi la vot, trebuie să mergem şi la alte comisii.

Dar nu ţipaţi la mine.

Nu trageţi în pianist!

Domnule preşedinte, nu sunt de acord! Parlamentul nu are rol de decor, suntem aici la audierea unui ministru, doamna nu a răspuns la nicio întrebare din cele 28. Vrem răspunsuri punctuale.

Mai bine o întrebam pe doamna care e rezolvarea teoremei lui Pitagora că tot răspunsul acela îl dădea, adică nimic”.